Verkeer erg ontwrig ná gru-ongeluk | Maroela Media
Foto: @EMER_G_MED /Twitter
Ses mense is dood nadat 'n taxi Donderdag teen 'n versperring gebots en omgeslaan het op die N1-suid naby die Buccleuch-wisselaar in Johannesburg.
Russel Meiring, woordvoerder van ER24, het gesê met paramedici se aankoms op die toneel het die taxi op sy sy in die middel van die pad gelê. "Talle liggame het in die pad gelê terwyl ander passasiers op die toneel rondgeloop het."
Volgens Meiring was een persoon onder die taxi vasgekeer. "Paramedici het pasiënte begin ondersoek waarna ses mense, insluitend 'n tweejarige seuntjie, op die toneel dood verklaar is."
Die beseerdes is op die toneel behandel voor hulle na nabygeleë hospitale geneem is vir verdere mediese behandeling. Die persoon wat onder die taxi vasgekeer was se liggaam moes met meganiese toerusting verwyder word.
Verkeer is erg ontwrig weens die voorval. Die presiese omstandighede rondom die ongeluk word ondersoek.
Dit bly n tragedie hierdie pad ongelukke!!!
So jammer vir die wat betrokke is. . .
Dis net genade wat keer dat jy nog nie in een was nie
Presiese omstandighede onbekend … as daar 'n minibus of groot bus of vragmotor betrokke is dan is dit al wat oor die lippe kom. Absolute twak!
Weet nie wat hul ondersoek nie. Almal insluitend die regering weet presies waar en wat die probleen is. En hulle doen niks.. Taxis het n reg van hul eie op die pad. Almal te bang. Jammer vir die lewens wat geeis is…
Het seker probeer spoed op tel vir die Buccleuch optraande, hulle doen dit daar en net na Rivonia afrit, voor William Nicol se heuwel, jy moet te minste 150 kmh gaan dan sal jou oorvol taxi 120 kmh bereik teen die tyd wat jy op die piek is.. en dan is daar nog die baan verwisseling sonder flikkers.. wees maar op jou hoede, by Allandale kom die gevaar van links en swaai erg na regs, en net na Rivonia word die 150kmh poging aan die linkerkant gedoen..